วิธีการเปลี่ยนเงิน 500,000 ให้รวยแบบสุลต่าน มีอะไรบ้าง
- บินไปอเมริกาเข้าคาสิโนกดแจ็คพอต อารมณ์คล้าย ๆ ถูกหวยรางวัลใหญ่ โชคดีหมุนสล็อตแบบปัง ๆ ใช้เงินเพียง 3 ดอลลาร์ หรือราว ๆ 100 กว่าบาทต่อครั้ง ถูกทีรวยรวดเดียว 10 ล้านเหรียญ หรือตีเป็นเงินไทย ~300 กว่าล้านบาท แต่ความเป็นไปได้ของวิธีนี้ถือว่าต่ำมาก โดยความเป็นไปได้ของวิธีนี้อยู่ที่ 1 ใน 49,836,032 หรือคิดเป็น 0.00000002%  นอกจากนั้นยังมีการประมาณว่าเราต้องใช้เงินเฉลี่ยประมาณ 15.2 ล้านเหรียญ ถึงจะถูกแจคพ็อตสักครั้ง ซึ่งถ้าแลกกับรางวัลเพียง 10 ล้านเหรียญเพียงเท่านั้น วิธีนี้จึงถือได้ว่าไม่คุ้มเอาเสียเลย และอาจจะถือว่าไม่เวิร์คสักเท่าไร
- ลงทุนในตลาดหุ้นซาอุฯ แบบสุลต่าน ดัชนีตลาดหุ้นซาอุฯ สามาถทำผลตอบแทนเฉลี่ยต่อปีอยู่ที่ 10.37% แต่การจะเปลี่ยนเงิน 500,000 ให้กลายเป็น 300 กว่าล้านบาทด้วยวิธีนี้ เราต้องใช้เวลาถึง ~66.49 ปี แต่ใด ๆ ก็ตาม วิธีนี้ถือว่ายังพอเป็นไปได้ เพราะหากเราเชื่อว่าประเทศซาอุฯ จะเติบโตเรื่อย ๆ ดัชนีหุ้นก็ควรสะท้อนตามการเติบโตของบริษัทในดัชนีตามไปด้วย
- เป็นสุดยอดนักลงทุนหุ้นทบต้น 20% ต่อปี นักลงทุนระดับโลกที่มี Track record ยาวนานไม่ว่าจะเป็น George Soros Warren Buffett หรือ Peter Lynch โดยอาจจะเลือกหุ้นเอง ใช้ Margin Leverage หรือลงทุนผ่านกองทุนรวมก็ได้ แต่ท้ายที่สุดเมื่อพอร์ตใหญ่มาก ๆ ก็อาจจะไม่สามารถลงทุนในหุ้นตัวเล็ก ๆ ได้อีกต่อไป และคงมีจุดที่ไม่อยาก All in อัด Margin Leverage เพราะอยากรักษาความมั่งคั่ง ท้ายที่สุดตัวเลขผลตอบแทนเฉลี่ยต่อปีประมาณ 20% ต่อปีน่าจะเหมาะสมที่สุด แต่การจะสร้างเงินก้อน ~300 ล้านบาทในปลายทาง ต้องใช้ระยะเวลาเฉลี่ยประมาณ 35.99 ปี ดังนั้นวิธีนี้หากมีฝีมือเลือกหุ้น + เริ่มไว ก็อาจจะอยู่ทันใช้เงินได้อยู่
- ซื้อ Bitcoin แล้ว TO THE MOON หากอิงจากผลตอบแทนนับตั้งแต่ปี 2010 – 2021 Bitcoin สร้างผลตอบแทนเฉลี่ยอยู่ที่ 1,576% ต่อปี ซึ่งถ้าเริ่มต้นด้วยเงิน 5 แสนบาท และสร้างผลตอบแทนแบบทบต้นเฉลี่ยที่ 1,576% ต่อปี ก็จะใช้เวลาเพียง ~4.08 ปี ในการสร้างเงินปลายทางที่ 5 หมื่นล้านบาท ซึ่งวิธีนี้ใช่ว่าจะเป็นไปไม่ได้ หากรู้ลึกรู้จริง เชื่อมั่นว่า Bitcoin มีโอกาสเติบโตในระดับสูง แต่คำถามก็คือ ในยุคนั้นจะมีสักกี่คนที่กล้าเดินเข้าไปในของที่ราคาผันผวนมาก ๆ อีกทั้งยังนิ่งไปอีกนานหลายปีกว่าจะรวยจนถึงทุกวันนี้
- ลงทุนกองทุนรวม Passive แบบบ้าน ๆ เป็นวิธีการที่เรียบง่ายลงทุนในดัชนีหุ้น กองทุนที่มีการกระจายการลงทุนและเลือกลงทุนในประเทศที่เชื่อว่ามีศักยภาพการเติบโตที่ดี ซึ่งผลตอบแทนที่ได้ตามค่าเฉลี่ยหุ้นโลกก็น่าจะอยู่ที่ราว ๆ 8 % ต่อปี ใช้เวลา 85.26 ปี ก็จะมีเงินเท่าแจ็คพอต
ความรู้ทางการเงิน